‘‘पिछले दो दिनों से सुन रहा हूं कि नामदार नेता (राहुल गांधी को प्रधानमंत्री व्यंग्य से यही कह कर बुलाते हैं) ने कहा है कि कांग्रेस एक मुस्लिम पार्टी है। मुझे अचरज नहीं हुआ। पूर्व प्रधानमंत्री मनमोहन सिंह ने भी एक बार कहा था कि देश के प्राकृतिक संसाधनों पर मुसलमानों का पहला हक है।’’ मोदी ने याद दिलाया। पूर्व प्रधानमंत्री ने 2006 में राष्ट्रीय विकास परिषद की बैठक में कहा था, ‘‘यह सुनिश्चित करने के लिए कि अल्पसंख्यक, खासकर मुसलमान विकास में बराबरी से फायदा ले सकें, हमें मौलिक योजना बनानी पड़ेगी। संसाधनों पर उनका पहला हक होना चाहिए।’’ मोदी ने यह सवाल किया कि क्या कांग्रेस को सिर्फ मुसलमान पुरुषों की चिंता है या उनकी औरतों की भी। ‘‘मैं कांग्रेस के नामदार से पूछना चाहता हूं कि क्या यह पार्टी सिर्फ मुसलमान पुरुषों के लिए है? वे तीन तलाक और निकाह हलाला के सवालों पर मुस्लिम औरतों के साथ खड़े नहीं होते।’’ उन्होंने कहा।